<b>פן תשכח את הדברים וגו'.</b> רז"ל <small>(אבות ג י)</small> למדו מכאן שהשוכח דבר אחד ממשנתו מתחייב בנפשו כי גורם לעצמו שגם ה' ישכחו כמ"ש <small>(הושע ד ו)</small> ותשכח תורת אלהיך אשכח בניך גם אני. עוד דרשו רז"ל <small>(חגיגה ט:)</small> מן פסוק ושבתם וראיתם בין צדיק לרשע בין עובד אלהים לאשר לא עבדו <small>(מלאכי ג יח)</small> שאינו דומה שונה פרקו מאה פעמים לשונה פרקו מאה פעמים ואחד ושמעתי רמז לדבר לא עבדו ר"ת שלו עולה מאה לומר שהלומד מאה פעמים עדיין נקרא לא עבדו עובד אלהים לאשר ר"ת עולה ק"א כי השונה פרקו ק"א פעמים נקרא עובד אלהים.

